text: Veteraner får eget shelter 
  23 juli 2015 kl. 10.35
  Krigsveteranerne i Fredericia får nu et shelter, hvor de kan koble af i fred.
  Veteranerne fra Veteranhjemmet i Fredericia er i fuld sving med at bygge et shelter et hemmeligt sted ude i skoven. Shelteret skal bruges af danske krigsveteraner, der somme tider har brug for at komme ud i naturen, væk fra byen og trafikken.
  Det er hemmeligt hvor det nye shelter bliver bygget, og det er der en god grund til ifølge formanden for Trekantområdets Veteranhjem Carl Bratved.
  - Der findes naturligvis andre sheltere rundt omkring. Men der er veteranerne ikke for sig selv, siger Carl Bratved til TV SYD.
  Det er planen at det nye veteran-shelter skal stå færdigt til august.
  Se i videoen herunder formand Cars Bratved fortælle, hvad veteranerne får ud af, at overnatte ude i det nye shelter. (Varighed: 0:41)
  